LUONNOS 7.5.2020

Valtioneuvoston asetus

ydinenergia-asetuksen muuttamisesta

Valtioneuvoston päätöksen mukaisesti

*kumotaan* ydinenergia-asetuksen (161/1988) 101 §:n 1 momentti ja

*muutetaan* 88 §:n 3 momentti, 102 §:n 1 momentti ja 104 §, sellaisena kuin niistä ovat 88 §:n 3 momentti asetuksessa 1001/2017 ja 102 §:n 1 momentti asetuksessa 1224/1996, seuraavasti:

88 §

— — — — — — — — — — — — — — — — — — — — — — — — — — — — — —

Jätehuoltovelvollisen on 2 momentissa tarkoitettuun täydennykseen liitettävä selvitys niistä toimenpiteistä, jotka jätehuoltovelvollinen on suorittanut edellisen kolmen kalenterivuoden aikana, sekä näiden toimenpiteiden vaikutuksesta asianomaisen kalenterivuoden vastuumäärään. Jos työ- ja elinkeinoministeriö on kuitenkin tehnyt jätehuoltovelvollisen vastuumäärää ja rahastotavoitetta koskevan päätöksen ydinergialain 43 §:n 2 momentin 2 kohdan mukaan, jätehuoltovelvollisen on toimitettava ministeriölle kesäkuun loppuun mennessä kolmen vuoden välein täydennettyyn jätehuoltokaavioon liittyvät päivitetyt laskelmat vastuumäärien ja rahastotavoitteiden vahvistamiseksi.

102 §

Ennen kuin valtion ydinjätehuoltorahasto siirtää ydinenergialain 52 a §:n 3 momentin mukaisesti varoja valtiovarastoon, niistä on erotettava rahaston hallinnon hoitamiseen tarvittavat varat.

— — — — — — — — — — — — — — — — — — — — — — — — — — — — — —

104 §

Työ- ja elinkeinoministeriön on laadittava kolmen vuoden välein valtion ydinjätehuoltorahastolle arvio jätehuoltovelvollisten vastuumääristä ja rahastotavoitteista seuraavilta viideltä vuodelta. Jätehuoltovelvollisen on toimitettava ministeriölle 88 §:n 2 momentissa tarkoitetun täydennyksen yhteydessä alustava arvio ydinjätehuollon kokonaiskustannuksista kunkin vuoden lopun tilanteessa ja kustannustasossa täydennyksessä käsiteltyä ajanjaksoa seuraavalta kahdelta vuodelta.

———

Tämä asetus tulee voimaan 1 päivänä toukokuuta 2021.

Sen 88 §:n 3 momenttia, 102 §:n 1 momenttia ja 104 §:ää sovelletaan kuitenkin vasta 1 päivästä tammikuuta 2022.

Helsingissä päivänä kuuta 20

Elinkeinoministeri Mika Lintilä

Hallitusneuvos Anja Liukko

Valtioneuvoston asetus

Valtion ydinjätehuoltorahastosta annetun asetuksen muuttamisesta

Valtioneuvoston päätöksen mukaisesti

*kumotaan* Valtion ydinjätehuoltorahastosta annetun valtioneuvoston asetuksen (161/2004) 3–5 ja 7 §,

sellaisina kuin niistä on 3 § ja 4 § osaksi asetuksessa 704/2014,

*muutetaan* 1 §:n 2 momentti, 8 §, 9 §:n 1 momentti, 10 §:n 2 ja 3 momentti ja 11 §:n 1 momentti,

sellaisina kuin niistä on 8 § osaksi, 9 §:n 1 momentti, 10 §:n 3 momentti ja 11 §:n 1 momentti asetuksessa 704/2014,

seuraavasti:

1 §

— — — — — — — — — — — — — — — — — — — — — — — — — — — — — —

Valtion ydinjätehuoltorahastoon kuuluu lisäksi erillisvarallisuutena ne varat, jotka vuosittain kerätään rahastolle ydinenergialain 53 b §:ssä tarkoitettuina maksuina sekä tätä erillisvarallisuutta ydinenergialain 53 c §:n mukaisesti vähentävät ja kartuttavat erät (*erillisvarallisuus*).

8 §

Valtion ydinjätehuoltorahaston toimitusjohtajalla tulee olla tehtävien hoitamisen vaatima ammatillinen pätevyys ja kokemus sekä sijoitustoiminnan ja riskienhallinnan asiantuntemus. Finanssivalvonnan on annettava asiantuntemuksesta lausunto työ- ja elinkeinoministeriön pyynnöstä. Työ- ja elinkeinoministeriö vahvistaa toimitusjohtajan palkkion.

Toimitusjohtaja nimittää rahaston muun henkilökunnan ja päättää sen palkkauksesta rahaston talousarvion osoittamissa rajoissa. Rahasto voi käyttää valtionhallinnon yhteisiä konsernipalveluja.

Valtion ydinjätehuoltorahastoon sovelletaan valtion matkustussääntöä.

9 §

Valtion ydinjätehuoltorahaston talousarvion, joka jakautuu Varautumisrahaston ja erillisvarallisuutta koskeviin talousarvio-osiin, vahvistaa työ- ja elinkeinoministeriö. Ennen vahvistamista työ- ja elinkeinoministeriö on pyydettävä Varautumisrahastoa koskevasta talousarvio-osasta lausunto niiltä jätehuoltovelvollisilta, joilla on oikeus saada Varautumisrahastosta ydinenergialain 52 a §:n 1 momentissa tarkoitettua lainaa.

— — — — — — — — — — — — — — — — — — — — — — — — — — — — — —

10 §

— — — — — — — — — — — — — — — — — — — — — — — — — — — — — —

Valtion ydinjätehuoltorahaston kirjanpito on järjestettävä niin, että tilinpäätöksessä voidaan esittää erikseen oikeat ja riittävät tiedot Varautumisrahaston ja erillisvarallisuuteen liittyvästä toiminnasta ja taloudesta. Rahaston tilinpäätöksen liitteeksi on laadittava Varautumisrahaston ja erillisvarallisuutta koskevat erilliset tuotto- ja kululaskelmat, taseet ja talousarvio-osien vertailut.

Valtion ydinjätehuoltorahaston tilinpäätöksen vahvistaa työ- ja elinkeinoministeriö.

11 §

Työ- ja elinkeinoministeriö asettaa vuosittain Valtion ydinjätehuoltorahaston hallintoa, taloutta ja tilejä tarkastamaan kaksi tilintarkastajaa. Toisen tilintarkastajista tulee olla julkishallinnon ja -talouden tilintarkastuksesta (1142/2015) tarkoitettu tilintarkastaja (JHT-tilintarkastaja) ja toisen tilintarkastuslaissa (1141/2015) tarkoitettu KHT-tilintarkastaja. KHT -tilintarkastaja on asetettava sellaisten jätehuoltovelvollisten ehdotuksesta, joilla on oikeus saada Varautumisrahastosta ydinenergialain 52 a §:n 1 momentissa tarkoitettua lainaa. Siinä tapauksessa, etteivät jätehuoltovelvolliset pääse yksimieliseen ehdotukseen, tilintarkastajaksi on asetettava joku ehdotetuista.

— — — — — — — — — — — — — — — — — — — — — — — — — — — — — —

———

Tämä asetus tulee voimaan 1 päivänä toukokuuta 2021.

Sen 11 §:n 1 momenttia sovelletaan kuitenkin vasta 1 päivästä tammikuuta 2022 sekä 1 §:n 2 momenttia, 9 §:n 2 momenttia ja 10 §:n 2 momenttia vasta 1 päivästä tammikuuta 2023.

Helsingissä päivänä kuuta 20

Elinkeinoministeri Mika Lintilä

Hallitusneuvos Anja Liukko

Valtioneuvoston asetus

Valtion ydinjätehuoltorahaston varoista annettavien lainojen yleisistä ehdoista annetun asetuksen 1 ja 2 §:n muuttamisesta

Valtioneuvoston päätöksen mukaisesti

*kumotaan* Valtion ydinjätehuoltorahaston varoista annettavien lainojen yleisistä ehdoista annetun valtioneuvoston asetuksen (83/2010) 1 §:n 2 momentti, ja

*muutetaan* 2 §:n 1 momentti, sellaisena kuin se on asetuksessa 100/2017, seuraavasti:

2 §

Korko

Valtion ydinjätehuoltorahastosta jätehuoltovelvolliselle tai tämän osakkeenomistajalle annetusta lainasta peritään korkoa, joka on yhtä suuri kuin kahdentoista kuukauden Euribor-korko, kuitenkin aina vähintään 0 prosenttia, lisättynä 0,7 prosenttiyksiköllä. Korko tarkistetaan vuosittain.

— — — — — — — — — — — — — — — — — — — — — — — — — — — — — —

———

Tämä asetus tulee voimaan 1 päivänä tammikuuta 2022.

Sen 2 §:n 1 momenttia sovelletaan kuitenkin vasta 1 päivästä tammikuuta 2023.

Helsingissä päivänä kuuta 20

Elinkeinoministeri Mika Lintilä

Hallitusneuvos Anja Liukko

Valtioneuvoston asetus

ydinjätehuollon kustannuksiin varautumisesta annetun asetuksen 11 §:n muuttamisesta

Valtioneuvoston päätöksen mukaisesti

*muutetaan* ydinjätehuollon kustannuksiin varautumisesta annetun asetuksen (991/2017) 11 § seuraavasti:

11 §

Jätehuoltovelvollisen pyyntö

Jätehuoltovelvollisen on pyydettävä 9 §:ssä tarkoitettua rahastotavoitteen pienentämistä viimeistään silloin, kun se toimittaa työ- ja elinkeinoministeriölle ydinenergia-asetuksen (161/1988) 88 §:n 2 momentissa tarkoitetut tiedot.

———

Tämä asetus tulee voimaan 1 päivänä tammikuuta 2022.

Helsingissä päivänä kuuta 20

Elinkeinoministeri Mika Lintilä

Hallitusneuvos Anja Liukko